Document ID: 32011D0162

SKLEP SVETA
z dne 14. marca 2011
o določitvi stališča, ki ga zavzame Evropska unija v okviru petega zasedanja Konference pogodbenic Rotterdamske konvencije glede sprememb Priloge III k Rotterdamski konvenciji o postopku soglasja po predhodnem obveščanju za določene nevarne kemikalije in pesticide v mednarodni trgovini
(2011/162/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti členov 192 in 207, v povezavi s členom 218(9) Pogodbe,
ob upoštevanju predloga Evropske komisije,
ob upoštevanju naslednjega:
(1)
Evropska unija je odobrila Rotterdamsko konvencijo o postopku soglasja po predhodnem obveščanju za določene nevarne kemikalije in pesticide v mednarodni trgovini (v nadaljnjem besedilu: Rotterdamska konvencija) s Sklepom Sveta 2006/730/ES (1).
(2)
Rotterdamska konvencija se v Uniji izvaja v okviru Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij (2).
(3)
Da se državam uvoznicam zagotovi varstvo, ki ga zagotavlja Rotterdamska konvencija, je nujno in primerno podpreti priporočilo odbora za pregled kemikalij glede vključitve krizotilnega azbesta, endosulfana, alaklora in aldikarba v Prilogo III k Rotterdamski konvenciji. Te štiri snovi so v Uniji že prepovedane ali pa je njihova uporaba strogo omejena in zato zanje veljajo strožje izvozne zahteve kot tiste, določene v Rotterdamski konvenciji.
(4)
Na petem zasedanju Konference pogodbenic Rotterdamske konvencije naj bi se sprejeli sklepi o predlaganih spremembah Priloge III. Unija bi morala sprejetje teh sprememb podpreti -
SPREJEL NASLEDNJI SKLEP:
Člen 1
Stališče, ki ga zavzame Unija na petem zasedanju Konference pogodbenic Rotterdamske konvencije je, da Komisija, v zadevah, ki spadajo v pristojnost Unije, v imenu Unije podpre sprejetje sprememb Priloge III k Rotterdamski konvenciji o postopku soglasja po predhodnem obveščanju za določene nevarne kemikalije in pesticide v mednarodni trgovini (3) glede vključitve krizotilnega azbesta, endosulfana, alaklora in aldikarba v Prilogo III.
Člen 2
Ta sklep je naslovljen na Komisijo.
V Bruslju, 14. marca 2011

Labels: 1
5
20
0
3
6